***Par sadales sistēmas operatora attīstības plāna izstrādi***

**Priekšlikums:**

Eiropas energosistēma un elektroenerģijas tirgus atrodas pārejā uz tīrāku enerģijas ražošanu un ilgtspējīgāku patēriņu.

Tādēļ ieteicams noteikumos iekļaut atsauci uz Eiropas enerģētikas savienības dekarbonizācijas, energoefektivitātes, iekšējā tirgus integrācijas un izpētes & attīstības mērķiem.

**Pamatojums:**

“Sadales tīklam” ir būtiska loma Latvijas Nacionālā enerģētikas un klimata plāna 2021-2030 īstenošanā, tāpēc vēlama šo plānošanas dokumentu tieša sasaiste.

Lai gan noteikumu projekts neierobežo mērķu saturu, iztrūkst norādes uz Tīrās enerģijas pakotnes prioritātēm, piemēram, SSO lomu kliedētas AER ražošanas integrācijai tīklā, kā arī energoefektivitāti un AER pašpatēriņu veicinošu uzskaites sistēmu izstrādē.

Plānojot desmitgades investīcijas, sadales sistēmas operatora ekonomiskās izvēles būs jāvērtē Zaļā kursa kontekstā. Nākamajā daudzgadu periodā energosistēmas digitalizācijas un mazoglekļa attīstības prioritātes pieprasa jaunus sadarbības modeļus. Būtiski, lai regulējums atbalstītu SSO iesaisti arī demonstrācijas / izpētes projektos, novērošot ekonomiskus šķēršļus un veicinot dažādu ieinteresēto pušu sadarbību brīvā tirgus apstākļos.

SSO ir uzņēmums ar lielu sabiedrisku vērtību. Regulators var veicināt attīstības plānošanu, kas integrē ES klimata un enerģijas mērķus, jau sākotnēji ietverot atslēgas vārdus noteikumos.

Ar cieņu,

Krista Pētersone  
+371 29416535

Nacionālā koordinatore  
CEE Bankwatch Network  
Zaļā brīvība